stanford-oval/wikipedia huggingface dataset:
השישייה
רשימת הספרים

השישייה בתעלומת פורץ הקופות - הקופה של בית הקולנוע באחלמה נפרצת, וקופרביצקי חושד בין השאר בחיים אביבי ובדוד ארנון, אבותיהם של דרור ושל ערן.
השישייה בתעלומת המשאית ההרוסה - משאית של אדם במושבה ששהה מחוץ לישראל נהרסת על ידי חבלן לא ידוע הגורם לדרדורה לעבר קיר.
השישייה בתעלומת התלמיד הגנב - בילי סטאר מואשם בגנבת שטר כסף מתלמיד אחר בכיתה כשההוכחות לכאורה מצביעות עליו כגנב.
השישייה בתעלומת הסחטן האלמוני - מכתבי סחיטה נשלחים למספר אנשים, ובו הם נדרשים לשלם סכום כסף גבוה. הסחטן מאיים שאם לא ישלמו לו הוא יפרסם עליהם מידע מפליל. חברי השישייה מתמודדים עם ירון ישראלי שרוצה גם כן לפתור את התעלומה, אך לאחר מספר כישלונות הוא מוותר.
השישייה בתעלומת שלוש החנוכיות - ביתו של תושב אחלמה מהווה מטרה לשלושה ניסיונות הצתה. בסוף הספר מתברר מי האשם בהצתות. פריגת הוסיף פרק מיוחד לאחר מכן, ובו סיפור הרקע למעשיו של המצית, כיוון שלפי מבנה העלילה השישייה לא הייתה יכולה "לגלות" זאת.
השישייה בתעלומה הכפולה - שתי תעלומות כרוכות זו בזו: נער מנפץ שמשות במושבה, ואף פוצע מספר אנשים תוך כדי. בנוסף, תלמיד בכיתה מלשין על חבריו למורה לספרות, ורדה "מרשעת" אבינועם, וגורם לשסעים חברתיים בכיתה של השישייה.
ברידג'רטון (סדרת ספרים)

| --- | --- |
 
 ספרי הסדרה
 הדוכס ואני (2000) הוויקונט שאהב אותי (2000) הצעה מג'נטלמן (2001) לחזר אחרי מר ברידג'רטון (2002) לסיר פיליפ, באהבה (2003) כשהוא היה מרושע (2004) זה נמצא בנשיקה שלו (2005) בדרך לחתונה (2006)
 מידע כללי
 מאת:  ג'וליה קווין
 שפת המקור:  אנגלית
 הוצאה
 הוצאה:  אהבות
 הוצאה בשפת המקור:  Avon
 
ג'וליה קווין
ברידג'רטון היא סדרה של שמונה רומנים רומנטיים היסטוריים שנכתבו על ידי ג'וליה קווין. הספרים יצאו לאור בין השנים 2000 עד 2006, הם עוקבים אחר שמונת האחים של משפחת ברידג'רטון האצילה כשהם מנווטים בחברה הגבוהה בלונדון בחיפוש אחר אהבה, הרפתקאות ואושר.
הרומנים עובדו על ידי שונדלנד לסדרת טלוויזיה בשם "ברידג'רטון" שעלתה לשידור בשנת 2020 בנטפליקס.
רקע

העלילה מתרחשת בין 1813 ל-1827, כל רומן מרוכז באחד משמונת ילדיהם של הוויקונט ברידג'רטון המנוח ואלמנתו ויולט: אנתוני, שהוא ויקונט ברידג'רטון הנוכחי, בנדיקט, קולין, דפני, אלואיז, פרנצ'סקה, גרגורי והייסינת'. משפחת ברידג'רטון היא חלק מהאצולה הבריטית, והיא משפחה אוהבת מאוד ומלוכדת, האהובה מאוד בקרב החברה הגבוהה.
ספרי הסדרה > הדוכס ואני (2000) – The Duke And I

בשנת 1813 סיימון באסט, דוכס הייסטינגס, חוזר ללונדון לאחר תקופה ארוכה מחוץ לעיר. ללא ידיעת שאר החברה הלונדונית, סיימון הוזנח קשות על ידי אביו עקב גמגום חמור שהציק לו בילדותו. בשל כך, סיימון פיתח מוניטין של אדם מתנשא ויהיר בשל שתיקותיו הארוכות כדי לכסות על הגמגום שלו. כשהוא הולך לפגוש את הסנדקית שלו, ליידי דנברי, סיימון מגלה אישה צעירה שמותקפת על ידי גבר. לפני שהוא יכול לחלץ אותה, היא מכה באגרופיה את הגבר. כשסיימון סר לעזור לה, הוא מגלה שהיא דפני ברידג'רטון, אחותו של חברו הטוב, אנתוני ברידג'רטון.
סיימון מגלה במהירות שכדוכס נאה, הוא נחשב לרווק מבוקש במיוחד. כשהוא מגלה שדפני היא האישה היחידה שהוא יכול לסבול, הוא מציע לה להעמיד פנים שהוא מחזר אחריה כדי שגברים אחרים יראו בה מושכת וכדי שאמהות יחשבו כי הוא מעוניין בה ויעזבו אותו בשקט. אנתוני מסתייג מהחיזור בין סיימון ודפני גם לאחר שנודע לו שהוא מזויף. בכל זאת הוא מאפשר לזה להימשך כשהוא מבין שדפני מחוזרת יותר מאי פעם. דפני וסיימון מתחילים להתאהב זה בזה במהלך החיזור המזויף שלהם. במהלך נשף דפני מנסה לפתות את סיימון, ומובילה אותו החוצה לגן, בו הם מתנשקים. הם מתגלים על ידי אנתוני שדורש מסיימון להתחתן עם דפני לאחר שהוא סיכן אותה. לאחר שסיימון מסרב, אנתוני מאתגר אותו לדו-קרב. בידיעה שסביר להניח שסיימון ימות, דפני מסכלת את הדו-קרב ומפצירה בסיימון להינשא לה כדי שכבודה ישמר. סיימון מסכים בחוסר רצון להתחתן עם דפני לאחר שאמר לה שלעולם לא יוכל להביא ילדים לעולם.
דפני וסיימון מתחתנים במהירות. לפני נישואיהם, ויולט מנסה להסביר את המעשה מימוש הנישואים לדפני, שמוצאת את ההסבר של אמה מעורפל ומבלבל. מכיוון שסיימון אמר לה שהוא לא יכול להביא ילדים לעולם, היא מאמינה בתחילה שהוא סובל מהפרעה בזקפה, אבל הם מסוגלים לקיים יחסי מין כך ששניהם מוצאים סיפוק. לירח הדבש שלהם סיימון לוקח את דפני לאחוזה שבה גדל. דרך עוזרת הבית מגלה דפני על הגמגום של סיימון. דרך הרמיזות המעורפלות של עוזרת הבית, דפני גם מבינה שסיימון מנע ממנה בכוונה להביא ילדים לעולם ואינו עקר. זה מוביל לקרע בין הזוג ודפני מחליטה לא לקיים יחסי מין עם סיימון כל עוד הוא לא רוצה להביא ילדים לעולם.
סיימון המדוכא יוצא להשתכר. כשהוא חוזר הביתה דפני מקיימת איתו יחסי מין. לאחר המעשה, סיימון כועס, יוצא מהבית ומודיע לדפני לכתוב לו רק אם היא בהריון. דפני חוזרת ללונדון. לאחר חודשיים דפני כותבת לסיימון כדי לומר לו שהיא בהריון. סיימון חוזר אליה ומגלה שהמחזור שלה רק התעכב. הוא מתוודה שהוא מתגעגע אליה והיא אומרת לו שגם אם לילד שלהם היה גמגום היא תאהב את הילד שלהם באותה מידה. השניים מתפייסים ומחליטים להתחיל לנסות להביא ילדים.
בשנת 1817, לאחר שלוש בנות, דפני מביאה לעולם סוף סוף ילד שהם קוראים לו דייוויד.
באפילוג שני, מתגלה מאוחר יותר שבגיל 41 דפני נכנסת להריון עם ילד חמישי. היא זוכה גם לביקור של קולין ואשתו שבאים לראות את סיימון כדי לקבל עצה מכיוון שהם חוששים שלילד שלהם יש ליקוי בדיבור. סיימון לא בטוח מה לומר להם ומחליט לפתוח את המכתבים שאביו המנוח השאיר לו ומגלה שאין בהם שום דבר בעל ערך. הוא שורף אותם והוא ודפני מדברים על כמה הם נרגשים להפוך שוב להורים.
העונה הראשונה של סדרת הטלוויזיה "ברידג'רטון" ,שעלתה בשנת 2020, מהווה עיבוד טלוויזיוני לספר, כשפיבי דינבור ורגה ז'אן פייג' מגלמים את דפני וסיימון, בהתאמה.
ספרי הסדרה > הוויקונט שאהב אותי (2000) – The Viscount Who Loved Me

ספר זה עוסק בויקונט ברידג'רטון והאח הבכור במשפחה, אנתוני, ומתרחש בשנת 1814. אנתוני מחליט שהגיע הזמן להתמסד, והוא מצא את המועמדת המושלמת - אדווינה שפילד. בעודו מנסה לחזר אחריה הוא נאלץ להתמודד עם אחותה הבכורה, קייט, אשר אינה מחבבת אותו ונחושה להגן על אחותה מנישואין לאנתוני.
העונה השנייה של סדרת הטלוויזיה "ברידג'רטון", שעלתה בשנת 2022, מהווה עיבוד טלוויזיוני לספר, עם ג'ונתן ביילי וסימון אשלי מגלמים את התפקידים של אנתוני וקייטי, בהתאמה.
ספרי הסדרה > הצעה מג'נטלמן (2001) – An Offer from a Gentleman

הספר השלישי בסדרה מתמקד באח השני לבית ברידג'רטון, בנדיקט.
סופי בקט היא בתו מחוץ לנישואים של רוזן. לאחר שאביה מת, סופי נאלצת להיות המשרתת של אמה החורגת האכזרית. בערב של נשף מסכות אותו מארחת משפחת ברידג'רטון מתחמקת סופי מביתה ומשתתפת בנשף. כשפניה מוסתרות במסכה, היא רוקדת עם בנדיקט לפני שהיא נאלצת לברוח בחצות, ומותירה אותו מוקסם ממנה.
ספרי הסדרה > לחזר אחרי מר ברידג'רטון (2002) – Romancing Mister Bridgerton

הספר הרביעי בסדרה מתמקד באח השלישי לבית משפחת ברידג'רטון, קולין. מושא האהבה שלו היא פנלופי פת'רינגטון, המיודדת עם משפחת ברידג'רטון. בעוד אלואיז ברידג'רטון היא חברתה הקרובה ביותר, פנלופי תמיד הייתה מאוהבת בקולין. עלילת הספר מתרחשת כ-10 שנים לאחר הרומן הראשון, בשנת 1824. קולין סוף סוף רואה את פנלופי באור אחר - ומגלה שלנערה הביישנית והנעימה יש צדדים מסתוריים.
העונה השלישית של סדרת הטלוויזיה "ברידג'רטון", שעלתה בשנת 2024, מהווה עיבוד טלוויזיוני לספר, עם לוק ניוטון וניקולה קוכלן מגלמים את התפקידים של קולין ופנלופי, בהתאמה.
ספרי הסדרה > לסיר פיליפ, באהבה (2003) – To Sir Phillip, With Love

הספר החמישי בסדרה מתמקד בילדה החמישית לבית ברידג'רטון, והבת השנייה, אלואיז. לאחר שמנהלת התכתבות עם אלמן ומדען מפורסם בשם סר פיליפ קריין, אלואיז בת ה-28 מחליטה לעשות קפיצת מדרגה ולקבל את הצעת הנישואים שלו. היא עוזבת את בית משפחתה כדי להתחתן עם גבר שמעולם לא פגשה.
בסדרת הטלוויזיה, את אלואיז מגלמת קלודיה ג'סי ואילו את פיליפ קריין מגלם כריס פולטון.
ספרי הסדרה > כשהוא היה מרושע (2004) – When He Was Wicked

הספר השישי בסדרה מתמקד בפרנצ'סקה, הילדה השישית לבית ברידג'רטון והבת השלישית. בשונה מהספרים הקודמים בסדרה, המתרחשים בבירת אנגליה, לונדון, ספר זה מתרחש בסקוטלנד. פרנצ'סקה היא נערה שקטה ומסויגת, אך גם שנונה.
בספר זה מופיעים לראשונה בני הדודים ג'ון ומייקל סטירלינג. כשמייקל רואה לראשונה את פרנצ'סקה, הוא מתאהב בה ממבט ראשון. אך פרנצ'סקה כבר מאורסת לבן דודו, ג'ון. עלילת הספר מתרחשת על פני תקופה של כמה שנים.
בשתי העונות הראשונות של הסדרה גילמה רובי סטוקס את דמותה של פרנצ'סקה, אך דמותה לוהקה מחדש והחל מהעונה השלישית, השחקנית האנה דוד תגלם אותה.
ספרי הסדרה > זה נמצא בנשיקה שלו (2005) – It's In His Kiss

הספר השביעי מתמקד בבת הזקונים במשפחה, הייסינת'. בספר זה, הייסינת'  - המתוארת כנערה חכמה ומוחצנת - פוגשת את גארת' סנט קלייר, הנכד של ליידי דנברי. הייסינת' מציעה לעזור לגארת' לתרגם יומן ישן שנכתב באיטלקית שעשוי להכיל מידע הדרוש כדי להבטיח את עתידו.
בסדרת הטלוויזיה, השחקנית פלורנס האנט מגלמת את הייסינת'.
ספרי הסדרה > בדרך לחתונה (2006) – On the Way to the Wedding

הספר השמיני והאחרון בסדרה עוקב אחר הבן הצעיר לבית משפחת ברידג'רטון, גרגורי. גרגורי שואף למצוא אהבה אמיתית, בדיוק כמו הוריו. הוא מכיר את הרמיוני ווטסון, אבל למרבה הצער, היא כבר מאוהבת במישהו אחר. חברתה הטובה של הרמיוני, לוסינדה אברנתי, מציעה לעזור לו לזכות בה. אבל לוסי מתחילה להתאהב בגרגורי עצמה.
בסדרת הטלוויזיה, השחקן ויל טילסטון מגלם את גרגורי.
דמויות

| 0 | 1 | 2 |
| --- | --- | --- |
| הסיפור שלו | מופיע בסיפור | לא משתתף |
| אח | שחקן בסדרה | סדרת "ברידג'רטון"> הדוכס ואני | סדרת "ברידג'רטון"> הוויקונט שאהב אותי | סדרת "ברידג'רטון"> הצעה מג'נטלמן | סדרת "ברידג'רטון"> לחזר אחרי מר ברידג'רטון | סדרת "ברידג'רטון"> לסיר פיליפ, באהבה | סדרת "ברידג'רטון"> כשהוא היה מרושע | סדרת "ברידג'רטון"> זה נמצא בנשיקה שלו | סדרת "ברידג'רטון"> בדרך לחתונה |
| --- | --- | --- | --- | --- | --- | --- | --- | --- | --- |
| אנתוני | ג'ונתן ביילי |  |  |  |  |  |  |  |  |
| בנדיקט | לוק תומפסון |  |  |  |  |  |  |  |  |
| קולין | לוק ניוטון |  |  |  |  |  |  |  |  |
| דפני | פיבי דינבור |  |  |  |  |  |  |  |  |
| אלואיז | קלודיה ג'סי |  |  |  |  |  |  |  |  |
| פרנצסקה | רובי סטוקס / האנה דוד |  |  |  |  |  |  |  |  |
| גרגורי | וויל טילסטון |  |  |  |  |  |  |  |  |
| הייסינת' | פלורנס האנט |  |  |  |  |  |  |  |  |
תגובות > ביקורות

מגזין פיפל דירג את "הוויקונט שאהב אותי" כספר הטוב ביותר בסדרת ברידג'רטון עבור חוג "מאויבים לאוהבים".
"הדוכס ואני" ספג ביקורת על הכללת מין ללא הסכמה בין סיימון ודפני, שהסתכם באונס בנישואין. המבקרים ציינו כי קווין נכשלה בהכרה בקשיים של גברים קורבנות אונס, במיוחד מאחר שסיימון עבר טראומה לאחר האירוע.
"בדרך לחתונה" זכה בפרס הסופרים רומנטיים של אמריקה (RITA) בשנת 2007.
תגובות > מכירות

הרומנים, שזכו להצלחה לאחר צאתם לאור, זכו לעלייה במכירות הספרים כשהסדרה "ברידג'רטון" עלתה בדצמבר 2020, ושוב, בעונתה השנייה במרץ 2022. מספר ספרים בסדרה היו רשימת רבי-המכר של הניו יורק טיימס.
עיבוד טלוויזיוני

סדרת הספרים עובדה על ידי שונדלנד, עבור נטפליקס, לסדרת טלוויזיה בשם "ברידג'רטון" שעלתה לשידור בשנת 2020. הסדרה עוקבת אחר עלילת הרומנים כשכל עונה מתמקדת באח אחר של ברידג'רטון ובחיפוש אחר נישואים.
הערות שוליים

↑  Westenfeld, Adrienne (2022-03-25). "The Men Who Read and Watch 'Bridgerton' Are Onto Something". Esquire (באנגלית אמריקאית). נבדק ב-2022-05-18.
↑  Crompton, Sarah. "Meet Julia Quinn, the woman behind Bridgerton" (באנגלית). ISSN 0140-0460. נבדק ב-2022-05-18.
↑  Gillette, Sam (10 בנובמבר 2021). "Lady Whistledown Is Back! A New Bridgerton Book Revisits Simon, Daphne, Anthony and More". people.com (באנגלית). נבדק ב-2022-05-18. {{cite web}}:  (עזרה)
↑  "Read the 'Bridgerton' books to discover all siblings' happily-ever-afters". today.com (באנגלית). נבדק ב-2022-05-18.
↑  "Watch Bridgerton | Netflix Official Site". www.netflix.com (באנגלית). נבדק ב-2022-05-18.
↑  Wurzburger, Andrea (30 במרץ 2022). "All Eight of Julia Quinn's Bridgerton Novels, Ranked". people.com (באנגלית). נבדק ב-2022-05-08. {{cite web}}:  (עזרה)
↑  "Bridgerton's Controversial Sex Scene Needs a Trigger Warning". Oprah Daily (באנגלית אמריקאית). 2020-12-29. ארכיון מ-2022-04-01. נבדק ב-2022-04-01.
↑  Romano, Aja (2020-12-26). "Bridgerton has a rape scene, but it's not treated like one". Vox (באנגלית). ארכיון מ-2022-04-01. נבדק ב-2022-04-01.
↑  "How 'Bridgerton' Failed Male Rape Survivors". YourTango (באנגלית). 2021-01-13. ארכיון מ-2022-04-01. נבדק ב-2022-04-01.
↑  Adebanjo, Luwa (2021-02-25). "The Problem With Bridgerton And *that* Scene". Cinemania (באנגלית). ארכיון מ-2022-04-01. נבדק ב-2022-04-01.
↑  RITA Awards, Romance Writers of America, אורכב מ-המקור ב-14 ביולי 2015, נבדק ב-13 בפברואר 2015 {{citation}}:  (עזרה)
↑  Milliot, Jim. "Netflix's Hit Series 'Bridgerton' Drives Book Sales". PublishersWeekly.com (באנגלית). ארכיון מ-2022-04-24. נבדק ב-2022-04-24.
↑  "Mass Market Books - Best Sellers - Books - Feb. 28, 2021 - The New York Times". The New York Times (באנגלית אמריקאית). ISSN 0362-4331. ארכיון מ-2021-11-20. נבדק ב-2022-05-07.
↑  "The Bridgerton Series - Julia Quinn | Author of Historical Romance Novels". juliaquinn.com. נבדק ב-2022-05-07.
↑  Pewsey, Guy (28 בדצמבר 2020). "Meet Phoebe Dynevor, Breakout Star Of Bridgerton". Grazia. נבדק ב-31 בדצמבר 2020. {{cite journal}}:  (עזרה)
↑  Baldwin, Kristen (20 במרץ 2022). "'Bridgerton' season 2 review: No Duke? No problem!". EW.com (באנגלית). ארכיון מ-2022-04-13. נבדק ב-2022-04-13. {{cite web}}:  (עזרה)
אריאל שיימן

| --- | --- |
אין תמונה חופשית
 מידע אישי
 לידה:  1954 (בן 70 בערך) 
 
אריאל שיימן (נולד ב-1954) הוא איש עסקים ועסקן כדורגל ישראלי. בעל מועדון הכדורגל מכבי הרצליה וחבר בהנהלת ההתאחדות לכדורגל בישראל. במקביל הוא מנהל חברה בבעלותו, שעוסקת בין השאר בשיווק שלטי פרסומת במגרשי כדורגל שונים.
ביוגרפיה

שיימן נולד בשנת ב-1954 בפינלנד, ועלה לישראל עם משפחתו בגיל 8 (1962).
כנער הצטרף שיימן למחלקת הנוער של מכבי תל אביב בכדורגל. הוא הצטיין בתפקיד הבלם, אך לא היה מספיק טוב כדי להישאר חלק מהקבוצה הגדולה. הוא שיחק מגיל 19 בקבוצות שונות, ביניהן לזרוס חולון, מכבי חולון ומכבי בת ים.
בהמשך שינה כיוון מקצועי ולמד מלונאות. לאחר שחרורו מהצבא עבד כפקיד לילה במלון הילטון, ועד היום הוא בקשרי עבודה עם מלון זה.
במקביל לעבודתו בהילטון, ניסה שיימן לטפח קריירת אימון, וסיים בהצלחה קורס מאמנים במכון וינגייט בשנת 1983, בצוותא עם אלי גוטמן ועודד מכנס. הוא החל לאמן בליגות הנמוכות, בין השאר אימן שנה וחצי במכבי קריית מלאכי. לבסוף הגיע לקבוצת ליגת העל בית"ר תל אביב, לתפקיד עוזרו של יצחק שום.
בתחילת שנות ה-90, מונה על ידי גיורא שפיגל למאמן השוערים של בני יהודה תל אביב. בתקופה זו סייע לשוערים, בין השאר, לפתח מיומנויות שליטה בכדור, לאחר החלת החוק שאינו מרשה להם לתפוס ביד כדורים שהוחזרו להם על ידי חבריהם לקבוצה.
במקביל להתפתחותו העסקית בתחום שילוט מגרשים החל מ-1997, עבר שיימן לקבוצת הכדורגל של מכבי הרצליה, שם אימן את שוער הקבוצה שולי גילארדי.
ביוגרפיה > מכבי הרצליה

בקיץ 1999, כשמכבי הרצליה נקלעה לקשיים כלכליים ונותרה ללא בעלים, פנה מנכ"ל הקבוצה, שמעון מסיקה, אל שיימן, ושכנע אותו לרכוש אותה. שיימן הפך במהרה לבעלים של הקבוצה. בשנתו השנייה בקבוצה, היא ירדה לליגה השנייה (הליגה הלאומית), והוא המשיך לשמש מאמן שוערים, עד שהפסיק לבקשת מאמן מכבי הרצליה באותה עונה, רוני דורה.
שיימן ידוע כיו"ר שדואג לשחקניו, אך גם מפטר חלק מאנשיו לעיתים קרובות. למשל, הוא פיטר את אלכס ברמכר ומרקו בלבול כבר אחרי שני מחזורים. ראובן עטר עזב בעונת 2006/2007 אחרי שבעה מחזורים, והמאמן הבא, פרדי דוד, כיהן שלוש קדנציות בקבוצה, אחרי שפוטר מספר פעמים מסיבות שנויות במחלוקת. גם אלי כהן פוטר על ידו בעבר, לאחר ששיימן צידד דווקא בשחקן שארגן שביתות איטלקיות נגד המאמן.
שיימן נוטה להיות מעורב בהחלטות מקצועיות של מאמניו, למשל אצל מאמן העבר יואל בן נאים.
עם זאת, שיימן נתפס גם כמשתדל לפשר ולהשאיר מאחוריו תקריות קלות עם אנשי הקבוצה.
הערות שוליים

↑  איל לוי ומוטי פשכצקי, סיפורו של אריאל שיימן, באתר nrg‏, 18 במאי 2005
ענישה בישראל

במדינת ישראל, הגורם העיקרי הרשאי להטיל עונש הוא בית המשפט, אך ישנם גם גורמים מוסמכים נוספים הרשאים, על פי חוק, להטיל עונשים במקרים מסוימים.
עקרונית, ככל שערכאת השיפוט גבוהה יותר, העונש אותו היא רשאית להטיל, הוא כבד יותר.
סמכויות הענישה של בתי המשפט בישראל (אזרחיים וצבאיים)

העונשים אותם יכול להטיל בית משפט במדינת ישראל הם:
קנס.
מאסר. בית משפט מחוזי רשאי להטיל אף מאסר עולם.
מאסר על תנאי.
עבודות שירות.
שירות לתועלת הציבור.
מבחן על ידי קצין מבחן ממונה.
התחייבות להימנע מביצוע עבירה.
הורדה בדרגה (על ידי בית דין צבאי).
חילוט - תפיסה של רכוש מסוים השייך למבצע העבירה.
סנקציות מסוגים שונים, בהתאם לנסיבות המקרה, כגון צו הריסה של מבנה בלתי חוקי, צו הרחקה, שלילת חזקה על ילד, הטלת קלון פלילי, וכדומה.
עונש מוות - בשני מקרים ספציפיים בלבד: עשיית הדין בנאצים ועוזריהם וכן בגידה בביטחון המדינה בזמן מלחמה.
סמכויות הענישה של בתי המשפט בישראל (אזרחיים וצבאיים) > סמכויות הענישה של רשויות השלטון בישראל

העונשים שאותם יכולות להטיל רשויות השלטון במדינת ישראל הם:
קנס - למשל, לשוטר יש יכולת להטיל קנס על עבירת תנועה או, שרשות שלטונית מוסמכת להטיל קנס במקרה של הפרת חוק רלוונטית, כגון קנסות מטעם מבקר המדינה על עבירות על חוק מימון מפלגות וכדומה.
סנקציות מסוגים שונים, בהתאם לנסיבות המקרה, כגון שלילת אזרחות על ידי שר הפנים.
סמכויות הענישה של בתי המשפט בישראל (אזרחיים וצבאיים) > סמכויות הענישה של מערכת המשפט הצבאית

התראה
ריתוק לבסיס.
קנס.
נזיפה או נזיפה חמורה.
מאסר.
מאסר על תנאי.
הורדה בדרגה.
המחלוקת סביב מדיניות הענישה במדינת ישראל

טענה כלפי בית המשפט ונציגיו מצד הציבור והמשטרה היא, כי למרות שישראל היא מדינת חוק מתקדמת בעל מערכת חוקים מקיפה ומתקדמת, הענישה לעבריינים אינה מספקת. רבות נכתב בעיתונות היומית על מה שנחשב כקלות העונש של עברייני מין או אלימות נגד נשים. למשל, במהלך 2004 התקבלה ביקורת ציבורית רבה על כך שבית המשפט החליט לפסוק שישה חודשי עבודות שירות לבן 18 בגין אונס. דוגמה נוספת משנת 2005 היא, שחרורו של אמיל רפאלוב למעצר בית, למרות התלונות שנצברו נגדו על אלימות כנגד בת זוגו, דניאלה שחייט, שנרצחה לבסוף עקב שחרור זה.
למרות זאת, טענות אלו נדחות על ידי נציגי בית המשפט. השופטת (בדימוס) נירה לידסקי, ספגה אף היא ביקורת ציבורית על עונשים מופחתים שנתנה לעברייני מין. עם זאת טענה במהלך ראיון ב-2005 כי הטענה על קלות העונש בישראל אינה נכונה:
מאידך, במרץ 2005 טען ניצב דוד צור, מפקד מחוז תל אביב במשטרה כי החקיקה הישראלית וחוסר משאבי המשטרה מביאים לעליה בפשיעה, עקב קידוש זכויות הפרט:
קשה לערוך השוואה כמותית ואיכותית לגבי מערכת הענישה בישראל לבין ארצות אחרות בעולם, בין אם בהיעדר נתונים מדויקים ובין אם עקב היות הענישה סובייקטיבית ותלויה בהקשר תרבותי. הכוונה, שבעוד שישנם דברים שנראים כענישה אכזרית ופשע במדינות מסוימות, באחרות זה אינו נחשב כפשע אלא חובה או היתר הנובעים מן התרבות (למשל, רצח על רקע חילול כבוד המשפחה).
הסייגים לעונש מוות בישראל הם, כי ניתן להטיל עונש מוות במקרה של בגידה, גרימה למלחמה ועשיית פשעים נגד האנושות או נגד העם היהודי.
ראו גם

ענישה
עבירה
עבריינות
חוק
משמעת
מרדכי רחמים

| --- | --- |

רחמים נפגש עם ראש הממשלה גולדה מאיר, 1969
 לידה:  1 באפריל 1946 (בן 78) עיראק 
 מדינה:  ישראל 
 השכלה:  אוניברסיטת תל אביב
 מקצוע:  מאבטח, מאבטח טיסה
 
מרדכי רחמים (נולד בשנת 1946) הוא איש אבטחה ישראלי, שהתפרסם בסכלו את תקיפת מטוס אל על בציריך בשנת 1969.
קורות חיים

מרדכי (מורדוך) רחמים נולד בכורדיסטן להוריו דוד ואסמר, אחיו נסים ואחותו אביגיל. כשהיה בן חמש עלתה המשפחה לארץ ונשלחה למעברה בעמק חפר, בה התגוררו עד שעברו לשיכון ביישוב אליכין. למד בבית ספר יסודי דתי ובתיכון בפנימיית מקוה ישראל. התגייס לצה"ל באוגוסט 1965. שכנו מהמושב, צדוק אהרן, שהיה מפקד צוות בסיירת מטכ"ל דאג שיגיע ליחידה, עליה פיקד אז דב תמרי. הוא עבר טירונות צנחנים, ולאחר מכן עבר תחת פיקודו של דני יתום מסלול הכשרה כלוחם ביחידה וכן הכשרה כמפקד כיתה. במהלך שירותו הסדיר לחם רחמים במלחמת ששת הימים.
כשנה לאחר מלחמת ששת הימים החלו ארגוני המחבלים הפלסטיניים בחטיפות מטוסים. ב-23 ביולי 1968 נחטף מטוס אל על שהיה בדרכו מרומא לתל אביב בידי שלושה מחברי החזית העממית לשחרור פלסטין והונחת באלג'יריה. בעקבות זאת הקים השב"כ מערך אבטחה למטוסים שכלל הצבת מאבטחים חמושים במטוסי אל על. לאחר שחרורו מצה"ל נמנה רחמים עם ראשוני המאבטחים הללו ואומן בידי דייב בקרמן.
סיכול תקיפת מטוס אל על בציריך

ב-18 בפברואר 1969 ארבה חוליה בת ארבעה מחבלים למטוס בואינג 707 של חברת אל על, שהתכונן להמראה בנמל התעופה הבינלאומי ציריך קלוטן. באותה עת שהו במטוס 17 נוסעים ו-11 אנשי צוות. המחבלים היו מצוידים ברובי AK-47 (קלשניקוב) וברימוני יד. יריות המחבלים פגעו בתא הטייס ובגוף המטוס, וכתוצאה מכך נפצע קשה הטייס, יורם פרס, שמת מפצעיו לאחר כחודש. מרדכי רחמים, שהיה מאבטח המטוס, רץ לתא הטייס, וירה לעבר התוקפים מחלון תא הטייס, ולאחר מכן יצא מהמטוס באמצעות מגלשת החירום שבדלת האחורית, המשיך בקרב יריות עם התוקפים. הוא הרג את ראש החוליה, והמאבק הסתיים רק כשהגיעו למקום כוחות הביטחון השווייצרים.
בזכות פעולתו הנמרצת של רחמים ניצלו נוסעי המטוס, והוא הפך לגיבור לאומי בישראל. העיתונים בישראל דיווחו בהרחבה על האירוע ושיבחו את תושייתו ואומץ לבו של רחמים. האקדח ששימש את רחמים, ברטה בקוטר 0.22 אינץ', זכה לפופולריות רבה.
רחמים נעצר על ידי משטרת שווייץ, יחד עם חברי חוליית המחבלים. בחקירתו הודה שהוא איש שירותי הביטחון של ישראל.
ישראל ניסתה לשכנע את שווייץ שלא להעמיד את רחמים לדין ולשם כך שלחה לשווייץ את היועץ המשפטי של משרד החוץ, תיאודור מירון, ואת המשנה לפרקליט המדינה, גבריאל בך.
ב-27 בנובמבר 1969, נפתח בווינטרטור שבשווייץ משפטם של רחמים ושלושת המחבלים. רחמים הועמד לדין על רצח בנסיבות מקלות. ב-23 בדצמבר 1969 הסתיים המשפט. רחמים זוכה בדין, ושלושת המחבלים נידונו לשתים עשרה שנות מאסר. לאחר כחודש במעצר שוחרר רחמים בערבות עד לתחילת משפטו, שב לישראל וזכה לקבלת פנים נלהבת בנמל התעופה לוד. לאחר מכן מונה לשומר ראש של ראש ממשלת ישראל, גולדה מאיר.
השתתפות בפריצה למטוס סבנה החטוף בלוד

ב-8 במאי 1972, התבצע מבצע לשחרור מטוס "סבנה" שנחטף והונחת בנמל התעופה לוד, על פעולת הפריצה למטוס פיקד אהוד ברק והשתתפו בה גם דני יתום, עוזי דיין ובנימין נתניהו.
הרמטכ"ל דאז דוד אלעזר קבע שמרדכי רחמים יהיה הראשון שיפרוץ פנימה, כשמשימתו המיידית איתור מטעני חומרי הנפץ שעל המטוס.
רחמים מתגורר בכפר הנגיד, בוגר לימודי המזרח התיכון ומזרח אפריקה באוניברסיטת תל אביב. נשוי לציפי, אב לארבעה: דוד, אלעד, עומר ואלונה.
בשנת 1972 הקים משרד פרטי לאבטחה וחקירות. היה בעליה של חברת האבטחה "אפוד מגן" וחברת החקירות "הוק איי". הוא עמד בראש "חברת מרדכי רחמים – ביטחון בינלאומי וחקירות", שסיפקה שירותי חקירות, ייעוץ ואבטחה לביטחון בינלאומי.
הערות שוליים

1 2  שלום ירושלמי, "הייתי גיבור לאומי, נשארתי בלי כלום", באתר nrg‏, 2 ביולי 2011
↑  דני יתום, "שותף סוד: מסיירת מטכ"ל ועד המוסד", ידיעות ספרים, 2009, עמוד 86
↑  אריה ארד, טיסה 426 - אנטומיה של חטיפה, דבר, 2 באוגוסט 1968, המשך
טלפונים עם שחר, דבר, 2 באוגוסט 1968, המשך
↑  יורם פרס ז"ל
↑  דויד מושיוב ויורם פרי, נוסעי המטוס מספרים על ההתקפה בציריך, על גבורת הצעיר שירה בתוקפים ועל קור-הרוח של חברי הצוות, דבר, 20 בפברואר 1969
↑  מרדכי רחמים הודה בהשתייכותו לשרותי הביטחון הישראלים, דבר, 23 בפברואר 1969
↑  שר המשפטים: מעשה מרדכי רחמים - התגוננות, על המשמר, 23 בפברואר 1969
↑  שר המשפטים: יש סיכויים שרחמים לא יועמד לדין, מעריב, 25 במרץ 1969
↑  לילי בן-אהרון, היום ייפתח משפטם של שלושת תוקפי מטוס "אל על" ומרדכי רחמים, דבר, 27 בנובמבר 1969
↑  לילי בת אהרון, מרדכי רחמים זוכה מכל אשמה וחזר משווייץ לישראל, דבר, 23 בדצמבר 1969
↑  מרדכי רחמים שוחרר בערבות ושב לישראל, דבר, 21 במרץ 1969
↑  מרדכי רחמים בתפקידו החדש כשומר ראשה של ראש הממשלה, דבר, 22 במאי 1969
↑  שלום ירושלמי, הייתי גיבור לאומי, נשארתי בלי כלום, באתר nrg‏, 2 ביולי 2011
↑  מיכל יעקב יצחקי, כך שיחררנו את מטוס סבנה, באתר ישראל היום, 2 בספטמבר 2015
משה עמיר

| --- | --- |

 לידה:  14 בפברואר 1932
 פטירה:  7 באוקטובר 2002 (בגיל 70)
 מקום קבורה:  בית העלמין ירקון 
 מדינה:  ישראל 
 השתייכות:   צבא הגנה לישראל
 תקופת הפעילות:  1951–1983 (כ־32 שנים)
 דרגה:    אלוף-משנה
 תפקידים בשירות
 קצין שלישות חטיבתי חטיבת הצנחנים  קצין שלישות פיקודי פיקוד הצפון  מפקד בה"ד 11  ראש מחלקת ארגון ובקרה אכ"א
 פעולות ומבצעים
   מלחמת סיני    מלחמת ששת הימים    מלחמת ההתשה    מלחמת יום הכיפורים    מלחמת לבנון הראשונה
 תפקידים אזרחיים
 מנכ"ל צוות ארגון גמלאי צה"ל
 הנצחה
 אודיטוריום המפקדים באתר יד לשריון בלטרון
 
משה עמיר (14 בפברואר 1932 - 7 באוקטובר 2002) היה קצין בדרגת אלוף-משנה בצה"ל. מייסד והמנכ"ל הראשון של ארגון "צוות" - ארגון גמלאי צה"ל.
ביוגרפיה

עמיר נולד להורים יוצאי תימן, גדל והתחנך בשכונת כרם התימנים בדרום תל אביב.
ביוגרפיה > שירות צבאי

בשנת 1951 התגייס לצה"ל ובחר במסלול קצונה. מילא תפקידי מטה וכוח אדם ביחידות שדה. בין השאר שימש קצין השלישות החטיבתי בחטיבת הצנחנים, בחטיבת הראל, בחטיבה 14 במלחמת ששת הימים, בחטיבה 7, וקצין כוח אדם בגייסות השריון.
באפריל 1970 מונה לקצין השלישות של אוגדת הכוחות המשוריינים בסיני, בתקופת מלחמת ההתשה.
ביוני 1976 מונה לקצין השלישות הפיקודי של פיקוד הצפון תחת פיקודו של רפאל איתן, ובהמשך שימש מפקד בה"ד 11 ורמ"ח בקרה וארגון באגף כוח אדם במטכ"ל (אכ"א).
ביוגרפיה > קריירה אזרחית

לאחר פרישתו מהשירות, שימש שליח מיוחד של מדינת ישראל לנושא החזרת ישראלים מארצות הברית וקנדה.
עם שובו ארצה הקים את רשות התעסוקה של "צוות" - ארגון גמלאי צה"ל.
באוקטובר 1994 התמנה למנכ"ל הראשון של "צוות".
היה חבר הנהלה בעמותת "יד לשריון" ושימש יו"ר של אחת מוועדותיה. טיפל בנושאים של משפחות שכולות בעמותה וסייע רבות באיתור השמות של חללי השריון במהלך הקמת כותל השמות באתר יד לשריון בלטרון.
הנצחה

באתר ההנצחה של חיל השריון בלטרון ישנו קיר הנצחה המתעד את קורות חייו של משה עמיר.
לקריאה נוספת

ביטחון 50 : צה"ל, קהיליית המודיעין, משרד הביטחון נחמן שי (עורך), הוצאת משרד הביטחון, 1998, עמוד ינואר-אפריל 86, עמוד ספטמבר-דצמבר 94
הערות שוליים

↑  אתר "Billiongraves"
↑  רותי קדוש, לא הכנתי שיעורים, המפקד!, באתר nrg‏, 2 ביולי 2003
קיר הנצחה לטרון - משה עמיר